CELEX: 62009CN0026
Language: ro
Date: 2009-01-19 00:00:00
Title: Cauza C-26/09: Cerere de pronunțare a unei hotărâri preliminare introdusă de Court of Appeal (Regatul Unit) la 19 ianuarie 2009 – The Motor Insurers’ Bureau/Helphire (UK) Limited, Angel Assistance Limited

18.4.2009   
            
            
               RO
            
            
               Jurnalul Oficial al Uniunii Europene
            
            
               C 90/8
            
         Cerere de pronunțare a unei hotărâri preliminare introdusă de Court of Appeal (Regatul Unit) la 19 ianuarie 2009 – The Motor Insurers’ Bureau/Helphire (UK) Limited, Angel Assistance Limited
   (Cauza C-26/09)
   2009/C 90/13
   Limba de procedură: engleza
   
      Instanța de trimitere
   
   Court of Appeal
   
      Părțile din acțiunea principală
   
   
      Reclamant: The Motor Insurers’ Bureau
   
      Pârâte: Helphire (UK) Limited, Angel Assistance Limited
   
      Întrebările preliminare
   
   Întrebarea 1
   
               (a)
            
            
               În cazul în care dreptul național al statului membru prevede că victima unui accident rutier poate solicita persoanei care poartă răspunderea rambursarea cheltuielilor rezultând din închirierea unui vehicul de înlocuire, articolul 1 alineatul (4) din directivă (1) permite MIB să excludă orice obligație de suportare a acestor cheltuieli în cazul în care despăgubirea va fi în cele din urmă plătită asigurătorului care a eliberat o poliță post-accident care acoperă cheltuielile de închiriere în caz de nerecuperare de la persoana care poartă răspunderea pentru accident?
            
         
               (b)
            
            
               Dacă răspunsul la întrebarea 1(a) este negativ, este posibil să se limiteze despăgubirea plătită de MIB la prima de asigurare, dacă este cazul, datorată asigurătorilor care au plătit cheltuielile de închiriere?
            
         Întrebarea 2
   Dacă răspunsul la întrebarea 1(a) este negativ:
   Instanța națională este obligată să interpreteze Acordul privind conducătorii auto neasigurați astfel încât directiva să producă efecte în conformitate cu principiile enunțate de Curtea de Justiție în Hotărârea din 13 noiembrie 1990, Marleasing (C-106/89, Rec., p. I-4135)? Cu alte cuvinte, un acord precum Acordul privind conducătorii auto neasigurați figurează în „ansamblul normelor de drept național” la care face referire a treia liniuță a punctului 120 din Hotărârea din 5 octombrie 2004, Pfeiffer și alții (C-397/01-C-403/01, Rec., p. I-8835)?
   Întrebarea 3
   Dacă răspunsul la întrebarea 1(a) este negativ:
   Articolul 1 alineatul (4) din directivă produce efecte directe?
   Întrebarea 4
   Dacă răspunsul la întrebarea 3 este afirmativ:
   
               (a)
            
            
               Pentru a aprecia dacă un organism precum MIB este un organism împotriva căruia pot fi invocate dispozițiile unei directive de natură să producă efecte directe:
               
                           (i)
                        
                        
                           Această apreciere trebuie să aibă loc în funcție de criteriile stabilite de Curtea de Justiție în Hotărârea din 12 iulie 1990, Foster și alții (C-188/89, Rec., p. I-3313)?
                        
                     
                           (ii)
                        
                        
                           Dacă această apreciere trebuie să aibă loc în funcție de unele dintre aceste criterii (dar nu toate criteriile) și/sau în funcție de criterii suplimentare, care sunt criteriile care trebuie aplicate în acest scop?
                        
                     
         
               (b)
            
            
               Instanța națională este singura competentă să aprecieze dacă un organism îndeplinește criteriile aplicabile?
            
         
               (c)
            
            
               Un organism care prezintă caracteristicile MIB îndeplinește criteriile care permit invocarea împotriva sa a dispozițiilor unei directive care produce efecte directe?
            
         
      (1)  A doua directivă 84/5/CEE a Consiliului din 30 decembrie 1983 privind apropierea legislațiilor statelor membre privind asigurarea de răspundere civilă pentru pagubele produse de autovehicule (JO L 8, p. 17, Ediție specială, 06/vol. 1, p. 104).